《三月七日廷试越三日奏进士榜名作》
元代·周伯琦

太平天子策贤良，诏问天人白玉堂。校艺尽遵周典礼，策名宁数汉词章。

风鸣松盖宵成韵，雨浥梨花雪有香。承乏幸陪诸老后，凌晨金榜出明光。

作者简介：（1298—1369）饶州人，字伯温，号玉雪坡真逸。周应极子。幼入国学为上舍生，以荫补南海簿，三转为翰林修撰，顺帝至正中累迁参知政事，招谕平江张士诚，拜江浙行省左丞，留平江十余年。士诚灭，乃归，寻卒。仪观温雅，博学工文章，尤以篆隶真草擅名。有《说文字原》、《六书正讹》等。